  Қостанай облысы Қостанай ауданы

Мичурин жалпы білім беретін мектебінің

қазақ тілі мен әдебиеті пән мұғалімдері

Жундыбаева Махпузаханым Макеновна

Демеева Динара Абдибековна

**Қазақ тілі мен әдебиетін ұлттық таным арқылы оқыту**  
  
 Қазіргі заманғы білім беру жүйесі оқушыларды жан-жақты дамытуды көздейді. Осы мақсатта қазақ тілі мен әдебиетін оқытуда ұлттық танымның маңызы ерекше. Ұлттық таным – ұлттың мәдениеті, тарихы, руханияты мен болмысын, тұрмыс-тіршілігін тануға негізделген жүйе. Қазақ тілін және әдебиетін ұлттық таным тұрғысынан оқыту – жастарға өз елінің тарихын, мәдениетін, әдебиетін, тілін сүйіп, құрметтеуге үйретудің негізгі жолы. Бұл мақалада қазақ тілі мен әдебиетін ұлттық таным арқылы оқытудың маңыздылығы мен әдіс-тәсілдері талқыланады. Ұлттық таным – бұл әрбір ұлттың рухани құндылықтарының жиынтығы.Оған тіл, діл, тарих, ұлттық салт-дәстүрлер мен әдет-ғұрыптар кіреді, сонымен қатар адамның мінез-құлқын, құндылықтарын қалыптастырады.Қазақ тілі мен әдебиеті осы ұлттық танымның негізінде дамып келеді және қазақ халқының ойлау жүйесін, дүниетанымын білдіретін басты құрал. Ал әдебиет – халықтың рухани дүниесін, өмір салтын, тарихын сипаттайтын айнасы. Қазақ тілін оқыту тек тіл үйрену ғана емес, ол ұлттың мәдениетін, салт-дәстүрін, дүниетанымын түсіну арқылы жүзеге асады. Әдебиет арқылы оқушылар қазақ халқының әдеби мұрасына, тарихына, ұлттық құндылықтарына терең бойлайды. Бұл процесс оқушылардың өз ұлтына деген мақтаныш сезімін, патриотизмін қалыптастырады.Ұлттық таным тұрғысынан қазақ тілін және әдебиетін оқытуда бірнеше әдіс-тәсілдер қолдануға болады және әдеби шығармаларды ұлттық дәстүрлермен байланыстыруға болады. Соның бірі қазақ әдебиеті пәнің оқытуда жүзеге асады. Қазақ әдебиетін оқыту кезінде халық ауыз әдебиеті мен жазба әдебиетінің ұлттық құндылықтарымен байланысын көрсету маңызды. Мысалы, Құрманғазының, Шоқан Уәлихановтың, Абай Құнанбайұлының шығармаларын талқылағанда, олардың қазақ халқының мәдениеті мен тарихына қосқан үлесін атап өту керек. Шығармаларда көтерілген мәселелерді бүгінгі күнмен салыстыра отырып, оқушыларға қазақтың өмір салты, әдет-ғұрыптары, ұлттық құндылықтары жайлы терең түсінік қалыптастыруға болады.Мысалы: Абайдың қара сөздерінде қазақ халқының адамгершілік, моральдық құндылықтары мен ұлттық болмысын сақтап қалу қажеттілігі көрсетіледі. Осы арқылы оқушыларға қазақтың рухани әлемін, ойлау жүйесін танытуға болады.  
 Тіл үйретуде ұлттық элементтерді қолданып, қазақ тілі сабақтарында тілдік құралдарды тек грамматикалық тұрғыдан емес, ұлттық контексте де қарастыру маңызды. Оқушыларға қазақтың ұлттық сөз тіркестерін, мақал-мәтелдер мен афоризмдерді үйрету арқылы олардың тілдік қорын байытуға болады. Бұл әдіс арқылы оқушылардың қазақ тілін тереңірек меңгеруі ғана емес, сол арқылы ұлттың рухани мәдениетіне деген қызығушылығы артады.  
Оқушыларға ұлттық салт-дәстүрлер туралы әңгімелеп, сол дәстүрлерді көрсету арқылы қазақ тілінің ерекшеліктерін түсіндіруге болады. «Қонақжайлық», «Ұлыстың ұлы күні», «Наурыз мейрамы» сияқты ұғымдарды тереңінен түсіндіріп, олардың тілдегі көрінісін оқушыларға меңгерту қажет.  
Оқушыларды шығармашылық жұмысқа тарту арқылы олардың ұлттық танымын кеңейтуге болады. Қазақтың ұлттық ойындары, ауыз әдебиеті үлгілері, қазақ халқының тұрмыс-салты сияқты тақырыптарды жан-жақты зерттеу арқылы оқушылардың шығармашылық қабілетін дамыта отырып, ұлттық құндылықтарды бойына сіңіруге болады. Мұндай тапсырмалар оқушыларды қазақ халқының мәдениетін, тарихын терең түсінуге жетелейді.  
 Оқушыларға қазақтың ұлы ақындарының өмірі мен шығармашылығы жайында эссе жазуға тапсырма беру арқылы олардың әдебиетке деген қызығушылығын арттыруға болады.  
 Ұлттық таным мен құндылықтарды сақтау және дамыту бүгінгі заман үшін маңызды міндет болып табылады. Оқушыларға ұлттық мұраларды сақтаудың маңыздылығын түсіндіру және оларды бүгінгі күннің әлеуметтік және мәдени өміріне ықпалдастыру арқылы ұлттық құндылықтарды насихаттау керек. Бұл өз кезегінде оқушылардың ұлттық сана-сезімін қалыптастырады және олардың болашақта өз ұлтының тарихын, тілін құрметтеуіне ықпал етеді.Қазақ тілі мен әдебиетін ұлттық таным тұрғысынан оқытудың ең басты нәтижесі – ұлттың рухани байлығын сақтау мен дамыту, қазақ мәдениетінің ұрпақтан ұрпаққа жетуін қамтамасыз ету.Тіл мен әдебиет бір-бірімен тығыз байланысты. Әдебиетті оқыту арқылы тілдің терең мағыналарын түсінуге болады, ал тіл арқылы әдебиет туындыларын толыққанды түсіну жеңілдейді. Бұл екі саланың сабақтастығы оқушылардың қазақ халқының әлемі мен болмысын кеңінен танып білуіне жол ашады.  
 Қорыта айтқанда қазақ тілі мен әдебиетін ұлттық таным тұрғысынан оқыту – бұл тек тіл мен әдебиетті оқытудың тәсілдері ғана емес, ұлттың болмысын, тарихын, мәдениетін және рухани құндылықтарын балалардың санасына сіңірудің маңызды жолы дер едік. Ұлттық таным арқылы білім беру арқылы оқушылардың тілдік дағдыларын дамытып, олардың патриотизмін, өз халқының дәстүрлеріне деген құрметін арттырамыз. Осылайша, қазақ тілі мен әдебиеті арқылы жас ұрпаққа ұлттық құндылықтарды бойына сіңіру арқылы еліміздің мәдени мұрасын сақтауға және дамытуға зор үлес қосамыз.